Title: II
Author: Pavol Ňuňuk
Last saved by: agenda0
Company: ÚNMS SR

NÁVRH
UZNESENIE VLÁDY SLOVENSKEJ REPUBLIKY
č. 
z 
k návrhu delegácie Slovenskej republiky na XXVII. plenárnom zasadnutí Stálej medzinárodnej komisie na skúšky ručných palných zbraní CIP v Bratislave v dňoch 12. - 16. mája 2002

Číslo materiálu: |
Predkladateľ: | Úrad pre normalizáciu, metrológiu a skúšobníctvo Slovenskej republiky
Vláda
A.	schvaľuje
A.1 delegáciu Slovenskej republiky na XXVII. plenárnom zasadnutí Stálej medzinárodnej komisie na skúšky ručných palných zbraní CIP v Bratislave v dňoch 12. - 16. mája 2002.
A.2   návrh postupu delegácie Slovenskej republiky na XXVII. plenárnom zasadnutí CIP.
B.	vymenúva
B.1 Dušana Podhorského, predsedu Úradu pre normalizáciu, metrológiu a skúšobníctvo Slovenskej republiky
za vedúceho delegácie Slovenskej republiky na XXVII. plenárnom zasadnutí Stálej medzinárodnej komisie na skúšky ručných palných zbraní CIP
B.2 Karola Glamoša, riaditeľa Prevádzky špeciálneho skúšobníctva, autorizovaná skúšobňa SKTC 112 Lieskovec,
Pavla Ňuňuka, vedúceho služobného úradu ÚNMS SR,
Želmíru Čížovú, sekretára ÚNMS SR pre CIP,
Františka Petráša, zástupcu riaditeľa Vojenského technického a skúšobného ústavu, Ministerstvo obrany Slovenskej republiky,
Jána Zemeníka, vedúceho oddelenia balistiky Kriminalistického a expertízneho ústavu Policajného zboru Slovenskej republiky,
Jozefa Mihoka, riaditeľa spoločnosti Bretton, s.r.o. Košice
za členov delegácie Slovenskej republiky na XXVII. plenárnom zasadnutí CIP.
C.	
ukladá
ministrovi zahraničných vecí Slovenskej republiky
C.1	vystaviť poverovaciu listinu pre delegáciu Slovenskej republiky na XXVII. plenárnom zasadnutí Stálej medzinárodnej komisie na skúšky ručných palných zbraní CIP
termín: do 6. mája 2002
predsedovi Úradu pre normalizáciu, metrológiu a skúšobníctvo Slovenskej republiky
C.2	predložiť vláde Slovenskej republiky informáciu o priebehu a výsledkoch plenárneho zasadnutia
termín: do 20. júna 2002
Vykonajú: minister zahraničných vecí Slovenskej republiky
predseda Úradu pre normalizáciu, metrológiu a skúšobníctvo Slovenskej republiky